Tangen bruk drev teglverk, kalkovner og pottemakeri. Bruket var jordegodset som hadde tilhørt Værnes, men som familien Jenssens handelshus kjøpte i 1821. Da oppgangssagene oppe i dalen gikk ut av bruk, bygde bruket tømmerlense og Trøndelags første dampsag på Tangen. Sagbruket brant i 1918, men fløtingen og utskipningen fortsatte i vel 40 år. Det ble også drevet brenneri, møllebruk og metallvarefabrikk.